text: আসাম-এর গোয়ালপাড়া জেলা-এর আগিয়ার থেকে ১৮ কিলোমিটার দূরে অবস্থিত বায়দাত অবস্থিত একটি থান হল শ্রীশ্রী রিছি আশ্রিত দ'দান থান৷ প্রতিবছরে ফাল্গুনের শুক্লা মহাষ্টমীর থেকে একাদশী পর্যন্ত এখানে একটি মেলা উদযাপন করা হয়৷ ১৯৭১ সাল থেকে রাভারা পরম শ্রদ্ধাসহকারে একে জাতীয় উত্সব হিসাবে পালন করে আসছে৷ এই মেলায় শিব-এর (রিছি) পূজা-অর্চনা করার সাথে বীর রাজা দ'দান এবং দ'দান রাজার সেনাপতি মারুক্ষেত্রীকে শ্রদ্ধার্ঘ অর্পণ করা হয়৷ পূর্বে যদিও দ'দান মেলায় শাক্ত পূজার প্রচলন ছিল, সম্প্রতি বৈষ্ণব আচার-নীতিতে পূজা-অর্চনা করা হয়৷
  
  ইতিহাস
  আসামে বাস করা চীন-তিব্বতীয় মূলের একটি জনগোষ্ঠী হল রাভা জনগোষ্ঠী৷ জনশ্রুতি অনুসারে, রাভাদের আদি রাজা দ'দান৷ প্রবল পরাক্রমী এই দ'দান রাজা হেনো প্রথমে বাণ রাজার সেনাপতি ছিলেন৷ অবশ্য কোনো কোনো লোকের মতে দ'দান বাণ রাজার ভাগিনেয় ছিল৷ অন্য কোনো মতে আবার বাণ রাজার জ্যেষ্ঠ পুত্র ইন্দ্রদমনকেও দ'দান বলে বিশ্বাস করা হয়।
  
  বাণ রাজার কন্যা উষাকে শ্রীকৃষ্ণের নাতি অনিরুদ্ধ অগ্নিগড়-এর মধ্যে গন্ধর্ব বিবাহ করবেন বলে জানতে পেরে বাণ রাজা নাগপাশে বন্দী করে রাখেন৷ এই কথা শুনে শ্রীকৃষ্ণ এসে বাণ রাজার সাথে যুদ্ধ করেন। হরি-হরের যুদ্ধ রূপে পরিগণিত এই যুদ্ধে বাণ রাজার সৈন্য ছিন্ন-ভিন্ন হয়ে পড়ায় প্রধান সেনাপতি দ'দানও যুদ্ধে আহত হয়ে রাজ্য ত্যাগ করে শেষে 'দক্ষিণ কোল' পর্যন্ত এসে রাজ্য স্থাপন করেন। দ'দান মারুক্ষেত্রীকে  ধরে স্বজন-সামন্তকে তুরা-ফুলবাড়িতে এসে সেখানে নিজ রাজ্য স্থাপন করেন।
  
  রাভারা শাক্তপন্থী৷ যেহেতু দ'দান শিবভক্ত ছিল, সেজন্য রাভারা শিবকে (রিছি) প্রধান দেবতা হিসাবে গণ্য করেন। এই মেলায় রাভা জনগোষ্ঠীর বিভিন্ন নৃত্য-গীত অনুষ্ঠিত হওয়ার সাথে সার্কাস, সিনেমা, মিনাবাজার মতো অনুষ্ঠানও অনুষ্ঠিত হয়৷
  
  তথ্যসূত্র
  
  বিষয়শ্রেণী:আসামের ধর্মীয় স্থান
  বিষয়শ্রেণী:হিন্দু মন্দির
  বিষয়শ্রেণী:গোয়ালপাড়া জেলা
title: দ'দান থান